jkorsvik/nowiki_second_scrape_merged huggingface dataset:
Humus

Humus (latin for «jord») er organisk materiale som gir jorda den mørke fargen.Humus er kompliserte organiske molekyler og forbindelser (kolloider eller partikler) som dannes når organisk materiale (plante- og dyrerester) brytes ned i jorden. Humuspartiklene er svært stabile molekyler som sjelden brytes videre ned hvis miljøet der de finnes ikke endres. Humuspartikler kan ha en halveringstid på flere tusen år.
Råhumus er materiale av humus der temperaturen er for lav og næringstilstanden og for dårlig til at det skjer noe omfattende omdannelse til jord. Råhumus danner en matte på bakken med dødt plantemateriale.Humus spiller en sentral rolle i oppbygningen av jordstruktur og har stor betydning for å gjøre jorden egnet for plantevekst. Elektriske ladninger på humuskolloidet binder leirekolloidene sammen og er viktig for å danne en stabil grynstruktur i jorda. Humus kan også binde negativt ladede ioner (plantenæringsstoffer som nitrat) i jorda som ellers ville være utsatt for utvasking.
Humus kan absorbere vann tilsvarende 80–90 % av sin egen vekt og betyr mye for å hindre uttørring på tørkesvak jord.
Humus finnes i større eller mindre grad i de fleste vannkilder, og vil gi vannet en farvetone, fra svakt gulaktig til helt brun. Humus i vannet vil lett kunne ses på en hvit bakgrunn, som i en plastbøtte eller i et badekar. Humus setter en svak smak av jord på vannet, men er i utgangspunktet helt ufarlig å drikke. Hvis vannet desinfiseres med klor, kan det dannes kloroform og andre antatt kreftfremkallende organiske forbindelser. Humus reduserer strålingsintensiteten ved desinfeksjon med ultrafiolett stråling.


== Referanser ==
Bishopdale

Bishopdale er en sidedal til Wensleydale i North Yorkshire i England. Området er et verdslig sogn i distriktet Richmondshire. Dalen tilhører nasjonalparken Yorkshire Dales.
Bishopdale Beck renner gjennom dalen. 


== Eksterne lenker ==
Bishopdale Arkivert 10. mai 2006 hos Wayback Machine.
Nidderdale

Nidderdale er en dal i North Yorkshire i England. Den tilhører Yorkshire Dales, men ligger utenfor nasjonalparkområdet. Nidderdale er erklært som et Area of Outstanding Natural Beauty. 
Dalen har navn etter elven Nidd, som renner gjennom den før den vender østover og renner inn i elven Ure. 


== Landsbyer ==
Bewerley
Birstwith
Darley
Felliscliffe
Hampsthwaite
Kettlesing
Lofthouse
Middlesmoor
Pateley Bridge
Ramsgill
Summerbridge
Rune Christiansen

Rune Christiansen (født 10. april 1963 i Bergen) er en norsk lyriker og romanforfatter. I 2011 overtok han det kunstneriske ansvaret for Forfatterstudiet i Bø ved Høgskolen i Telemark etter at Eldrid Lunden gikk av for aldersgrensen.Rune Christiansen debuterte som dikter i 1986. Siden da har han skrevet tolv diktsamlinger og ni romaner. Han har også gjendiktet poetene Alain Bosquet, Eugenio Montale, Frank Kuppner og Edmond Jabès. 
Han vant Brageprisen i 2014 for sin roman Ensomheten i Lydia Ernemans liv. I 2015 mottok han Gyldendalprisen for hele forfatterskapet.


== Bibliografi ==
1986: Hvor toget forlater havet, dikt
1987: Sanger fra måneraketten, dikt
1989: I dødvanne, dikt (Forlaget Oktober)
1990: Hvalene i Glasgow, roman (Forlaget Oktober)
1991: Skilpaddedøgn, dikt (Forlaget Oktober)
1992: Dypt mørke, roman (Forlaget Oktober)
1993: En følsom tid, dikt (Forlaget Oktober)
1994: Motormelkeveien, dikt (Forlaget Oktober)
1996: Anticamera, dikt (Forlaget Oktober)
1997: Steve McQueen er død, roman (Forlaget Oktober)
1998: Lett ferd: Dikt i utvalg, dikt (Forlaget Oktober)
1999: Etter alltid, dikt (Forlaget Oktober)
2000: På ditt aller vakreste, roman (Forlaget Oktober)
2002: Om trær som vokser seg skakke i trange skyggefulle hager, men som likevel (eller nettopp derfor) gjør inntrykk og som man husker livet ut, dikt (Forlaget Oktober)
2002:  Om morgenen den 25. februar 1848 , essay (Forlaget Oktober)
2003: Intimiteten, roman (Forlaget Oktober)
2004: Samlede dikt, dikt (Forlaget Oktober)
2007: Utelatelsen, miniatyrroman
2007: Fraværet av musikk, roman (Forlaget Oktober)
2009: Krysantemum, roman (Forlaget Oktober)
2011: Jeg har tenkt meg til de elysiske sletter, dikt (Forlaget Oktober)
2014: Ensomheten i Lydia Ernemanns liv, roman (Forlaget Oktober)
2017: Fanny og mysteriet i den sørgende skogen, roman (Forlaget Oktober)


== Referanser ==


== Kilder ==
Presentasjon av Rune Christiansen i Forfatterkatalogen på Forfattersentrums nettsider


== Eksterne lenker ==
Dikt av Rune Christiansen i nytallerken
Rune Christiansen Arkivert 10. oktober 2017 hos Wayback Machine. i Forlaget Oktober
Rune Christiansen i NRK Forfatter
Rune Christiansen i Dagbladet Forfatter
Rune Christiansen i Aftenposten Alex
Erik Eiegod

Erik Eiegod (født ca. 1055, død 10. juli 1103) var Danmarks konge i tidsrommet 1095–1103, knappe 8 år. Han opprettet et erkebispesete i Lund og fikk sin halvbror Knut Sveinsson helgenkåret som Knut den hellige.
Erik Eiegod var den fjerde av Svein Estridssons sønner som oppnådde å bli konge av Danmark. Hans mor var Gunhild Sveinsdatter og han giftet seg selv med Bodil Thrugotsdatter. 
Erik ble født i byen Slangerup i nordlige Sjælland. Erik Eiegod sto ved sin halvbror Knuts side da denne ble drept i Odense, men i opprøret mot kong Knut ble han selv spart og han måtte dra i eksil. Han ble valgt til konge i 1095 etter broren Olav Hungers død.


== Krig med venderne ==
I begynnelsen av sin regjeringstid hadde han nok å gjøre med å bekjempe venderne i nordlige Tyskland. Venderne ble trengt av tyskerne som på denne tiden var i ferd med å bosette seg i den østlige delen av Tyskland. Venderne begynte atter å dra på plyndringstokt i den sørlige delen av Danmark. Det lyktes Erik å erobre vendernes viktigste base, Rügen, og han innsatte deretter sin søstersønn Henrik som vendernes fyrste.


== Erkebispedømme ==
Erik Eiegod gjenopptok de tidligere kongers innsats med å løsrive den danske kirke fra erkebispedømmet Hamburg-Bremen, og i 1103 lyktes det ham med pavens velsignelse å opprette et selvstendig danske bispesete i Lund. Asser eller Ascer, som broren Olov Hunger hadde utnevnt som biskop i Lund, ble den første erkebiskopen i Norden. Ved samme anledning klarte kong Erik å få broren Knut til å bli helgenkåret som Knut den hellige.


== Til Det hellige land ==
Erik besluttet i 1103 å dra på pilegrimsferd til Jerusalem, ettersom byen var blitt gjenerobret fra muslimsk okkupasjon under det første korstoget i 1099. Erik reiste med et stort følge over Novgorod i Russland, og besøkte keiseren av Det bysantinske riket i Konstantinopel. Han nådde derimot aldri fram til Jerusalem, men døde på Kypros, visstnok ved Páfos hvor han ble begravd. Hans dronning Bodil som var med på reisen, fortsatte til Det hellige land hvor hun angivelig døde av sykdom på Oljeberget.
Middelalderkronikører som Saxo Grammaticus og myter har portrettert Erik Eiegod som en sterk person som ble godt likt av folk flest, en høyrøstet mann som likte store selskaper, og selv om han var en tilhenger av en sterk kongemakt i samvirke med kirken, opptrådte han diplomatisk overfor bøndene og unngikk konflikter. Tilnavnet Ejegod er antagelig en forvanskning av en eldre form, egod fra norrønt ægóðr, «eviggod» eller «den alltid gode», med samme forstavelse som emune.


== Barn ==
De etterlot seg sønnene Knud Lavard og Harald Kesja. Knud Lavard ble den 7. januar 1131 myrdet av sin fetter Magnus den sterke, sønn av kong Nils av Danmark. Antagelig så Magnus på Knud som en rival til tronen. Knud Lavard ble drept bare noen dager før hans sønn Valdemar ble født. Gutten vokste opp beskyttet av den mektige Hvide-slekten og ble senere konge av Danmark.


== Referanser ==
465 f.Kr.


== Begivenheter ==
Xerxes I av Persia blir myrdet av sin visir.


== Dødsfall ==
Xerxes I av Persia – Konge av Persia.
458 f.Kr.


== Begivenheter ==
Kalliasfreden blir inngått mellom det athenske sjøforbundet og Perserriket, noe som formelt avsluttet perserkrigene. Partene overholdte imidlertid ikke avtalen, dermed ble det utført noen kamper etter freden.
463 f.Kr.


== Begivenheter ==
Den første trefningen mellom Sparta og Athen fant sted. Forløperen til Peloponneskrigen
Hippie

Hippie er en betegnelse på en  deltaker i hippiebevegelsen, en ungdoms- og protestbevegelse som vokste frem på midten av 1960-tallet som en videreutvikling  av beat-generasjonen i USA og Europa. Hippiene, også ofte kalt «blomsterbarna», protesterte mot det materialistiske samfunnet og dets fokus på forbruk. Hippiebevegelsen søkte å utvikle  både  politiske, åndelige   og kulturelle alternativer. Det utgjorde en motkulturell grasrotbevegelse, med alternative  ideer, symboler og stiluttrykk. 
Hippiene skapte, ofte inspirert av psykedeliske midler som LSD og marihuana,  viktige nye kunstneriske  uttrykk, spesielt innen  rockemusikk.


== Ordbakgrunn ==
Begrepet «hippie» kom fra det engelske ordet «hip». Dette var amerikansk beatnikslang for en person som var «med i tiden». Ordet hippie opptrer i Jack Kerouacs roman På kjøret (On the Road) fra 1957.


== Kjennetegn ==
Hippiebevegelsen var også utgangspunktet for omfattende kulturell og kunstnerisk nyskaping, spesielt innen musikk, men også innen billedkunst, litteratur, film, tegneserier og alle mulige hybrider av disse, ofte beskrevet som undergrunnsstil eller underground.
En viktig del av hippenes alternative livsstil ble bruk av cannabis som erstatning for alkohol. Etter hvert kom også psykedeliske stoffer som LSD og meskalin som midler til selvutvikling og «kosmisk innsikt». Turn on, tune in, drop out ble et motkulturelt slagord myntet av psykologen, skribenten og psykedelia-aktivisten Timothy Leary i 1966.I Norge dukket de første hippiene  opp i Slottsparken i Oslo rundt 1965. 
Den store hippiebevegelsen ebbet ut mot slutten av 1970-tallet i møte med punk-kulturen. Bevegelsen møtte også delvis motstand i de mer  tradisjonelle politiske ungdomsbevegelsene i samme tiår.


== Se også ==
Cannabis
LSD
Gateavisa
Vannbæreren
Bob Dylan
Pink Floyd
Grateful Dead
Jesusbevegelsen
Janis Joplin
Jimi Hendrix
Beatnik
Woodstock
The Doors
Jefferson Airplane
Beat-generasjonen
The Beatles
John Lennon
Paul McCartney
The Rolling Stones
Hipster
Protestsang


== Referanser ==


== Eksterne lenker ==
(en) Hippies – kategori av bilder, video eller lyd på Commons 
The Summer of Love. ZDF 2007.
Industrial Light & Magic

Industrial Light & Magic er et filmselskap som har spesialisert seg på visuelle effekter innen film, og ble grunnlagt av George Lucas i forbindelse med den første Star Wars-filmen, Star Wars Episode IV: Et nytt håp. Senere har selskapet laget effektene til resten av de seks Star Wars-filmene i tillegg til en rekke andre filmer.


== Fakta ==
Under produksjonen av Star Wars Episode IV ble deler fra modellbyggesett brukt på romskipmodellene.


== Eksterne lenker ==
(en) Offisielt nettsted
Monza

Monza er en by i den italienske regionen Lombardia. 122 263 innbyggere (2004). 
Her ligger racerbanen Autodromo Nazionale di Monza, hvor Italia Grand Prix arrangeres.
Byens to fotballag AC Monza Brianza 1912 og damelaget Fiammamonza har gjort det godt i de nasjonale ligaer.


== Referanser ==


== Eksterne lenker ==
Offisielt nettsted 
(en) Monza – kategori av bilder, video eller lyd på Commons 
(en) Monza – galleri av bilder, video eller lyd på Commons
Riksdaler

Riksdaler var en myntenhet i Danmark-Norge og Sverige. Opprinnelsen var en daler, en stor mynt av sølv, først utmyntet  omkring 1518 i Joachimsthal (derav navnet) i Böhmen, nå i Tsjekkia. Vekten var én unse, ca. 27,2 g, med et sølvinnhold på 95,5 %. 


== Bakgrunn ==
Thaler ble snart preget i andre land, i Tyskland som reichsthaler, i engelsktalende land som dollar og i Norden som daler. I Danmark ble den første daleren slått under Christian III i 1537, og fra 1544 til 1813 var riksdaleren hovedmynt i Danmark-Norge.
I Danmark-Norge ble en rigsdaler delt i 4 mark eller 96 skilling. Rigsdaleren dannet grunnlaget for landets myntsystem fra 1500-tallet til 1813. Den ble vanligvis ikke utgitt som egen mynt. Mynten veide ca. 25 g, og sølvinnholdet var nær konstant i hele perioden. 
Speciedaleren var hovedmynten i myntsystemet. Kronemynten var en mellomstor sølvmynt verd 2/3 speciedaler (1 riksdaler/4 mark) All småmynt ble betegnet som kurantmynt. Kronemynt ble innført i 1618. 
1 krone = 1 1/2 riksdaler species = 126 skilling. I 1625 ble kronen redusert og tilsvarte da 1 1/3 riksdaler species. Kronebetegnelsen gikk da over på halvkronen, også kalt slettdaler. 
Kurantdaleren ble tatt i bruk som regneenhet i 1695. 1 riksdaler kurant var lik en sum i småmynt med pålydende verdi lik det offisielle fastsatte antall skilling i en speciedaler. Verdiforholdet mellom species og kurant vekslet derfor.


== 1813 - 1816: Riksbankdaler ==
Da Riksbanken ble opprettet i 1813, ble det innført en ny pengeenhet, riksbankdaler (Rbdlr.). Dens verdi ble satt til 1/2 speciedaler, men kursen for riksbankdaleren sank hurtig.


== 1816 - 1875: Speciedaler, ort og skilling ==
Norges Bank ble opprettet i 1816, og fra samme år gjaldt et nytt myntsystem: 1 speciedaler = 5 ort = 120 skilling. Ved overgangen til kronemynt i 1875 ble 1 speciedaler satt til 4 kroner.


== Fra 1875: Kroner og øre ==
I oktober 1875 sluttet Norge seg til den skandinaviske myntunion. Myntenheten ble 1 krone = 100 øre. 
1537: 1 riksdaler = 3 mark = 48 skilling
1582: 1 riksdaler = 4 mark = 64 skilling
1602: 1 riksdaler = 4 mark = 66 skilling
1609: 1 riksdaler = 4 mark = 68 skilling
1610: 1 riksdaler = 4 mark = 74 skilling
1616: 1 riksdaler = 4 mark = 80 skilling
1618: 1 riksdaler = 84 skilling
1624: 1 riksdaler = 100 skilling
1625: 1 riksdaler = 6 mark = 96 skilling


== Eksterne lenker ==
Norges Bank – Verdier i norske – kroner priskalkulator
Norges Bank – Pengeeiningar i Noreg frå 1514
Lunar Strain

Lunar Strain er debutalbumet til det svenske death metal bandet In Flames. Det ble gitt ut i 1994, og ble i 1999 gitt i Japan. Den japanske utgivelsen inneholdt da alle sporene fra EP-en Subterranean, ble utgitt under tittelen Lunar Strain & Subterranean. Vokalisten fra Dark Tranquillity, Mikael Stanne, var vokalist på dette albumet.
I 2005 ble albumt igjen utgitt, denne gangen med bonusspor. Plateselskapene var Regain Records og Candlelight USA. Bonussporene kommer fra In Flames' promo fra 1993. 


== Sporliste ==
«Behind Space» – 4:54
«Lunar Strain» – 4:05
«Starforsaken» – 3:09
«Dreamspace» – 3:45
«Everlost (Part I)» – 4:16
«Everlost (Part II)» – 2:58
«Hårgalåten» – 2:26
«In Flames» – 5:33
«Upon an Oaken Throne» – 2:49
«Clad in Shadows» – 2:50
Tilleggsspor på albumet Lunar Strain & Subterranean
«Stand Ablaze» – 4:35
«Ever Dying» – 4:23
«Subterranean» – 5:47
«Timeless» – 1:46
«Biosphere» – 5:11
«Dead Eternity» – 5:02
«The Inborn Lifeless» – 3:22


=== Nyutgivelse fra 2005 ===
«Behind Space» – 4:54
«Upon an Oaken Throne» – 2:53
«Lunar Strain» – 4:05
«Starforsaken» – 3:09
«Dreamscape» – 3:45
«Everlost (Part I)» – 4:16
«Everlost (Part II)» – 2:57
«Hårgalåten» – 2:26
«In Flames» – 5:33
«Clad in Shadows» – 2:50
«In Flames» (Promoversjon fra 1993) – 5:49
«Upon an Oaken Throne» (Promoversjon fra 1993) – 3:05
«Acoustic Piece» (Promoversjon fra 1993) – 0:38
«Clad in Shadows» (Promoversjon fra 1993) – 2:47


== Musikere ==
Mikael Stanne – Vokal
Jesper Strömblad – Trommer og Keyboard
Carl Näslund – gitar
Glenn Ljungström – gitar
Johan Larsson – bass
Ylva Wåhlstedt – Fiolin
Oscar Dronjak – gjestevokalist
Jennica Johansson – kvinnelig vokalist.


== Eksterne lenker ==
(en) Lunar Strain på Discogs 
(en) Lunar Strain på MusicBrainz 
(en) Lunar Strain på Encyclopaedia Metallum 
(en) Detaljer om Albumet
(en) Sangtekster
(en) Informasjon om albumet
Vera Komissar

Vera Komissar (født Litichevski; 2. august 1935, død 9. september 2018) var en danskfødt norsk sakprosaforfatter.
Komissar var aktiv i Det mosaiske trossamfunn i Trondheim, som forfatter om jødiske forhold og som leserbrevskribent. Hun ble kanskje mest kjent for boken På tross av alt (1995), som skildret hennes ektemann Julius Paltiels opplevelser under den andre verdenskrig.
Hun vokste opp i en jødisk familie i København som datter av skofabrikant Johan Litichevski og hustru Käthe Samson. I 1943 måtte familien flykte fra Danmark til Sverige for å unngå arrestasjon og deportasjon. De ble fraktet med fiskebåt over Øresund sammen med flere tusen andre jødiske dansker. I 1955 flyttet hun til Trondheim. Hun giftet seg med Julius Paltiel i 2000. På det tidspunktet var hun enke etter kleshandler Jacob Komissar, sønn av Hirsch Komissar.


== Æresbevisninger og utmerkelser ==
Vera Komissar ble i 2016 utnevnt til ridder av 1. klasse av St. Olavs Orden «for sin innsats for religiøst mangfold.»


== Bibliografi ==
Nådetid : norske jøder på flukt 1942 – sakprosa, sammen med Bjørg Sundvor (1992)
På tross av alt : Julius Paltiel – norsk jøde i Auschwitz – sakprosa, sammen med Sverre M. Nyrønning (1995)
Jødiske gleder : en bok om jødedommen, jødiske helligdager og koscher mat – sakprosa (1998)


== Referanser ==
Subterranean

Subterranean er en EP fra det svenske melodiøs death metal bandet In Flames. Den ble gitt ut i 1995, og er det eneste utgivelsen fra bandet hvor Henke Forss er vokalist.


== Sporliste ==
«Stand Ablaze» – 4:33
«Ever Dying» – 4:23
«Subterranean» – 5:46
«Timeless» – 1:46
«Biosphere» – 5:07
Bonusspor på remastered versjon
«Dead Eternity» –  5:01
«The Inborn Lifeless» – 3:23
«Murders in the Rue Morgue» (Iron Maiden-cover)
«Eye of the Beholder» (Metallica-cover)


== Notat ==
Sangen «Dead Eternity» kan også bli funnet på albumet The Jester Race, med Anders Fridén som vokalist. Sangen «The Inborn Lifeless» finnes også på The Jester Race, hvor den heter «Dead God in Me». Sangen har der en litt forlenget avslutning.


== Musikere ==
Henke Forss – Vokal
Jesper Strömblad – gitar
Glenn Ljungström – gitar
Johan Larsson – Bass
Daniel Erlandsson – Trommer
Anders Jivarp – Trommer (bare på Subterranean og Bosphere)
Oscar Dronjak – vokal på Stand Ablaze.


== Eksterne lenker ==
(en) Subterranean på Discogs 
(en) Subterranean på MusicBrainz 
(en) Subterranean på Encyclopaedia Metallum 
(en) Subterranean på Spotify 
(en) Subterranean på AllMusic 
(en) Subterranean detaljer
(en) Subterranean informasjon
The Jester Race

The Jester Race er det andre albumet fra det melodiøse death metal-bandet In Flames. Det ble utgitt i 1996, og blir sett på som et av de albumene som har satt mest preg på sjangeren. Dette var det første albumet hvor Anders Fridén var vokalist. Temaet som går gjennom hele albumet er menneskets svakhet, feil og arroganse.  


== Sporliste ==
«Moonshield» – 5:01
«The Jester's Dance» – 2:09
«Artifacts of the Black Rain» – 3:15
«Graveland» – 2:46
«Lord Hypnos» – 4:01
«Dead Eternity» – 5:01
«The Jester Race» – 4:51
«December Flower» – 4:10
«Wayfaerer» – 4:41
«Dead God in Me» – 4:15
Tilleggsspor på The Jester Race/Black-Ash Inherintance
«Goliaths Disarm Their Davids» – 4:55
«Gyroscope» – 3:23
«Acoustic Medley» (instrumental)- 2:32
«Behind Space» (Live) – 3:36


== Musikere ==
Bjorn Gelotte – Trommer & Gitar
Andres Fridén – Vokalist
Jesper Strömblad – Gitar
Glenn Ljungström – Gitar
Johan Larsson – Bass
Fredrik Nordström – Keyboard
Oscar Dronjak – Vokalist på Dead Eternity
Kasper Dahlqvist – Keyboard på Wayfaerer
Fredrik Johansson – Gitar på December Flower.


== Eksterne lenker ==
The Jester Race detaljer
The Jester Race musikktekster
The Jester Race informasjon
(en) The Jester Race på Discogs 
(en) The Jester Race på MusicBrainz 
(en) The Jester Race på MusicBrainz 
(en) The Jester Race på Encyclopaedia Metallum 
(en) The Jester Race på Spotify 
(en) The Jester Race på AllMusic
Black-Ash Inheritance

Black-Ash Inheritance er en EP av In Flames som ble utgitt i 1997. Senere ble EP-en utgitt sammen med The Jester Race. Sporet «Gyroscope» ble også gitt ut senere på albumet Whoracle, og «Behind Space» var også på deres første album, Lunar Strain.


== Sporliste ==
«Goliaths Disarm Their Davids» – 4:54
«Gyroscope» – 3:26
«Acoustic Medley»- 2:37
«Behind Space» (Live) – 3:37


== Eksterne lenker ==
(en) Black-Ash Inheritance på Discogs 
(en) Black-Ash Inheritance på MusicBrainz 
(en) Black-Ash Inheritance på Encyclopaedia Metallum 
(en) Black-Ash Inheritance på AllMusic 
(en) Black-Ash Inheritance detaljer
(en) Black-Ash Inheritance musikktekster
Frihetsgrad (fysikk)

Innen mekanikk beskriver frihetsgrader hvordan et legeme kan forflyttes og orienteres i rommet. Dette kan brukes til å beskrive hvordan legemer forholdes til hverandre. I tredimensjonalt rom har et stivt legeme seks frihetsgrader, ettersom det kan forflyttes i tre retninger og roteres i tre retninger. Hvis to legemer henger sammen i et ledd, setter dette leddet som regel begrensninger på antall frihetsgrader. For eksempel kan et prismatisk ledd kun bevege seg i én retning, og har dermed én frihetsgrad.


== Se også ==
Tait-Bryan rotasjoner
Frihetsgrader (mekanikk)


== Eksterne lenker ==
(en) Degrees of freedom, fra Virtual Learning Environment
Clayman

Clayman er det femte albumet fra det melodiske death metal bandet In Flames. Albumet ble spilt in på Studio Fredman og gitt ut på Nuclear Blast i 2000. Mesteparten av musikktekstene handler om depresjon og å kjempe med seg selv. Clayman er det første albumet som tar et steg bort fra bandets vanlige teknikk når det gjelder låtskriving. Sangen «Only for the Weak» blir av mange sett på som bandets mest populære og beste låt. 


== Sporliste ==
«Bullet Ride» – 4:42
«Pinball Map» – 4:08
«Only for the Weak» – 4:55
«...As the Future Repeats Today» – 3:27
«Square Nothing» – 3:57
«Clay Man» – 3:28
«Satellites and Astronauts» – 5:00
«Brush the Dust Away» – 3:17
«Swim» – 3:14
«Suburban Me» – 3:35
«Another Day in Quicksand» – 3:56
«Strong and Smart» (bonusspor) – 2:22
«World of Promises» (bonusspor) – 3:49


== Musikere ==
En liste over musikere som er med på albumet

Anders Fridén – vokalist
Jesper Strömblad – gitarist
Björn Gelotte – gitarist
Peter Iwers – bass
Daniel Svensson – trommer
Chris Amott – gitar solo på «Suburban Me»


== Eksterne lenker ==
(en) Clayman på Discogs 
(en) Clayman på MusicBrainz 
(en) Clayman på Encyclopaedia Metallum 
(en) Clayman på Spotify 
(en) Clayman på AllMusic 
Clayman album detaljer
Clayman musikktekster
Clayman informasjon
Colony

Colony er det femte albumet fra det melodiøse death metal bandet In Flames. Den ble spilt inn på plateselskapet Nuclear Blast, og gitt ut 22. juni 1999. Det var det første albumet hvor oppstillingen var lik den som er nå. Albumet ser på forskjellige aspekter ved religion, fra de lysere sangene, «Embody the Invisible» og «The New World» til de mørkere, «Zombie Inc.» og «Scorn». Albumet er mer energisk, raskere og strammere en tidligere albumer, det samme gjelder for musikktekstene. 
Sporene «Behind Space '99» og «Clad in Shadows '99» er begge to sanger fra deres første album, Lunar Strain som de har gjort om igjen. 


== Sporliste ==
«Embody the Invisible» – 3:37
«Ordinary Story» – 4:16
«Scorn» – 3:37
«Colony» – 4:39
«Zombie Inc.» – 5:05
«Pallar Anders Visa» – 1:41
«Coerced Coexistence» – 4:14
«Resin» – 3:21
«Behind Space '99» – 3:58
«Insipid 2000» – 3:45
«The New World» – 3:18
«Clad In Shadows» '99 (Japansk bonusspor) – 2:24
«Man Made God» (Japansk bonusspor) – 4:12


== Musikere ==
Anders Fridén – vokalist
Jesper Strömblad – gitar, hammondorgel
Björn Gelotte – gitar
Peter Iwers – bassgitar
Daniel Svensson – trommer
Fredrik Nordström – hammondorgel, diverse instrumenter
Kee Marshello – Andre gitarsolo på Coreced Coexistence
Chrille Storm – CPU(?)
Peter Wildoer – trommeteknikker


== Eksterne lenker ==
(en) Colony på Discogs 
(en) Colony på MusicBrainz 
(en) Colony på Encyclopaedia Metallum 
(en) Colony album detaljer
(en) Colony musikktekster
(en) Colony informasjon
Lodsens datter

Lodsens datter er en norsk film fra 1918, som regnes som tapt.
Filmen forteller historien om en maler som treffer datteren til en los, tar henne med til byen og lever livet sammen med henne, inntil han treffer en rik dame og gifter seg med henne. Den forsmådde piken reiser så hjem, alene og ulykkelig.


== Skuespillere ==
Gotfred Johansen som måleren
Lila Lykke-Seest som losens datter, Anna.
Helene Due som losens ektefelle.
Hans Hedemark som losen
Clarita Husebye som den rike dame.
Sigurd Johansen som kjæresten til Anna
Hildur Øverland


== Eksterne lenker ==
(en) Lodsens datter på Internet Movie Database 
(no) Lodsens datter i Nasjonalbibliotekets filmografi 
(no) Lodsens datter hos Filmfront